
Tlačová správa

Bratislava, 25. august 2010

Pivný festival u vás doma

Najznámejší pivný festival je nepochybne nemecký Oktoberfest. Táto najväčšia ľudová slávnosť sa po prvýkrát uskutočnila už v roku 1810. Aktuálne ho navštívi okolo 6 miliónov pivárov a vypije sa na ňom 30 % ročnej produkcie mníchovských pivovarov. Rovnako známym rajom piva je ale aj Belgicko. To ponúka takmer dve desiatky pivných slávností ročne s priateľskou atmosférou, ktoré svojou pestrosťou chutí a vôní zaujmú naozaj každého priaznivca piva. Z produkcie 124 belgických pivovarov je totiž vždy čo vyberať. Ochutnať niektoré z nich však môžete aj v pohodlí svojej obývačky.
„Belgicko ponúka jedinečnú škálu pív tých najrozličnejších chutí. Nikde inde na svete nenájdete tak široký výber regionálnych a autentických pív na tak malom území. Tradícia pitia piva sa tam prejavuje aj v kultúre servírovania. Napríklad v tom, že každé pivo má svoj originálny pohár. Ten dodáva pitiu noblesu a zároveň podporuje špecifickú chuť a arómu každého druhu,“ približuje Peter Blahút, manažér Prešporskej pivotéky.  

Aby ste si mohli vychutnať rôznorodé pivá však nemusíte nikam cestovať. Aj v pohodlí domova totiž môžete pre svojich hostí pripraviť netradičné pohostenie. Stačí sa držať pár základných pravidiel: 

· Aby bol výber naozaj široký, kombinujte rôzne štýly piva. Od tradičných  ležiakov, cez zaujímavé kvasinkové až po belgické vrchne kvasené pivá. 
· Nezabudnite na ovocné piva, ktoré vynikajúco nahradia miešané drinky a potešia hlavne dámy

· Pivo nalievajte do pohárov určených k danému drhu. Vďaka nim si pivo vychutnáte štýlovo a zároveň podporíte ich originálnu chuť a arómu
· Dodržujte odporúčanú teplotu podávania. 
· Ak dokážete nakombinovať aj odporúčané jedlo, vaši hostia na stretnutie len tak ľahko nezabudnú
· Doprajte si pár cvičných pokusov na naliatie. Prítomných potom očaríte skvele naliatým pivom s penou, ktorá bude presne taká aká má byť
· Pripravte na zakusnutie niekoľko druhov syra a nie príliš slané pečivo, ktoré neutralizujú chuť jednotlivých druhov pív. Ochutnávku si tak budete môcť vychutnávať dlhšie a s väčšou chuťou
Ak by ste sa predsa len rozhodli zažiť autentickú atmosféru belgického pivného festivalu naživo, ponúkame vám niekoľko možností: 

· Bruselský pivný víkend (Brusel): Grote Markt Brusel, 3. - 5. septembra 2010: Vstup je voľný a pivo sa predáva za veľmi príjemné ceny. Okrem jeho ochutnávania vás budú baviť jazzové kapely a pripravené sú aj aktivity pre deti.  

· Pivný festival (Brugy): Belfry komplex Brugy, 11.- 12. septembra: 4.ročník festivalu ponúkne 278 pív zo 67 pivovarov. Okrem ochutnávania pív môžete pozorovať šéfkuchárov, ktorí budú pripravovať gastronomické pochúťky z piva pre divákov.  

· Festival piva, chleba a syru (Durbuy): 18.- 19. septembra 2010: počas celého víkendu môžete ochutnávať pivá, chlieb a syry z regiónu. 

· Medzinárodný festival malých pivovarov (Rulles): 16. - 17. októbra 2010: okrem 80 rôznych pív sú na programe aj lokálne gastronomické pochutiny pripravované z piva. 

· Vianočný pivný festival (Stembert): 27.- 28. novembra 2010: na festivale si môžete vychutnať 70 belgických pív a zároveň sa prechádzať popri vianočných stánkoch jednotlivých vystavovateľov. 

Ide o prvú pivotéku v Bratislave a na Slovensku, ktorá sa špecializuje na netradičné a na Slovensku nepoznané pivá. Našim cieľom je prinášať zákazníkom nové a zaujímavé druhy piva, ktoré doteraz nemali možnosť spoznať. Rovnako sa snažíme šíriť kultúru pitia piva a informovať o jeho výrobe a histórii. Aktuálne je v ponuke Prešporskej pivotéky takmer 70 druhov belgických pív a pivá z produkcie slovenských  minipivovarov Sessler a Kaltenecker. Okrem piva sú k dispozícii aj špeciálne poháre, ktoré podporujú výnimočnosť a chuť jednotlivých druhov. Knihy o pive sú ďalším spestrením ponuky pre priaznivcov tohto nápoja. 

